ROMÂNIA 
JUDEȚUL TIMIȘ
MUNICIPIUL TIMIȘOARA 
DIRECȚIA PATRIMONIU		
COMPARTIMENTUL SPAȚII CU ALTĂ DESTINAȚIE 
NR. SC2022 – 006191/15.03.2022

REFERAT DE APROBARE 
privind prelungirea prin act adiţional,  pe o perioada de 1 an a contractului de închiriere nr. 1549/2011, încheiat cu Consulatul Onorific al Republicii Moldova la Timişoara

     	Consulatul Onorific al Republicii Moldova la Timişoara are încheiat cu Primăria Municipiului Timișoara, contractul de închiriere nr. 1549/29.03.2011 cu termen de valabilitate 28.03.2022 .
Acest contract are ca obiect spațiul situat în imobilul din Timișoara, Bv. Revoluţiei 1989, nr.20, et.1, ap.3, în suprafaţă de 160,2 m.p , fiind înscris în cartea funciară numărul 412049-C1-U6 număr topo 134/III în proprietatea Statului Român ,,în administrarea Consiliului Local al Municipiului Timișoara prin ILLT ,,
Prin cererea cu numărul CT2022-001572/11.03.2022, Consulatul Onorific al Republicii Moldova la Timişoara, solicită  prelungirea pe o perioadă de 5 ani a contractului de închiriere numărul 1549/29.03.2011. 
	Această solicitare a fost analizată în ședința din 14.03.2022 a Comisiei  de Analiză a Spaţiilor cu Altă Destinaţie decât aceea de locuinţă situate în imobile proprietatea Primariei Timişoara, precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr.12/26.06.2012 şi modificată prin HCLMT nr.49/22.02.2022, fiind avizată favorabil cererea de prelungire prin act adițional, a contractului de închiriere  nr.1549/2011, încheiat cu Consulatul Onorific al Republicii Moldova la Timișoara, pe o perioadă de 5 ani, solicitându-se clarificări privind aplicarea tarifului stabilit prin Decretul lege nr.148/11.05.1990, de modificare și completarea a Decretului nr.194/1980, privind folosirea  fondului locativ de către persoanele juridice și fizice străine, reprezentanțele acestora și persoanele fizice străine aflate pe teritoriul României .
	Ca urmare a depunerii de către Consulatul Onorific al Republicii Moldova la Timişoara a unor noi documente, comisia SAD, s-a reunit în data de 21.03.2022 în ședință pentru a analiza documentele depuse și a propus prelungirea pe o perioadă de un an a contractului nr.1549/2011, încheiat cu Consulatul Onorific al Republicii Moldova la Timişoara, cu menținerea actualului tarif de închiriere de 0,88 lei stabilit în baza HCLMT nr.254/2013, actualizat anual cu rata inflației   .
Spațiul despre care facem vorbire este liber de sarcini, iar chiriașul nu are datorii la bugetul local. 
În conformitate cu prevederile art. 129, alin. (1), alin (2), lit. c) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
În temeiul art.196 alin. (1), lit.a) și art.139 alin. (3),  lit g) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
În vederea desfășurării activității de către Consulatul Onorific al Republicii Moldova la Timișoara, considerăm  oportună prelungirea contractului de închiriere nr.1549/2011 și arătăm  faptul că Proiectul de hotărâre privind privind prelungirea prin act adiţional,  pe o perioada de 1 an, a contractului de închiriere nr. 1549/2011, încheiat cu Consulatul Onorific al Republicii Moldova la Timişoara,  îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

